***XOGADE 2019-2020***

***CAMPO A TRAVÉS ZONA TERRACHA***

***ORGANIZAN:***

Servizo Provincial de Deportes de Lugo.

 Agrupación deportiva Terracha

***COLABORAN:***

 Concello de Vilalba

***NORMATIVA CAMPO A TRAVÉS***

1.INSCRICIÓN

Data limite 16 do 12-2019

2. PARTICIPANTES

No campo a través poderán participar todos os clubs, centros de ensino, asociacións, ANPAS etc. que cumpran os requisitos da inscrición.

3. CATEGORÍAS

Benxamín: Nados nos anos 2011-2012 masculino e feminino.

Alevín: Nados nos anos 2009-2010 masculino e feminino.

Infantil: Nados nos anos 2007-2008 masculino e feminino.

Cadete: Nados nos anos 2005-2006 masculino e feminino.

A participación na categoría benxamín finaliza no campionato provincial. Os alevíns, infantís e cadetes participarán tamén no campionato Galego organizado pola Secretaría Xeral para o Deporte.

4. OBXECTIVOS XERAIS

Fomentar unha práctica deportiva, educativa e saudable.

Difundir os valores da competición dende unha perspectiva máis regrada.

 Facilitar a práctica nunha modalidade de gran tradición histórica en Galicia.

5. ESCENARIO DAS PRÁCTICAS E HORARIO

Esta modalidade desenvolverase preferentemente en circuítos de campo a través (herba ou terra batida), en horario lectivo ou extraescolar.

6. SISTEMA DE COMPETICIÓN

Cada centro, club ou entidade deportiva poderá participar na primeira fase co número de equipos que desexe en cada categoría, sempre que a súa nomenclatura os diferencie.

Para as seguintes fases, as entidades clasificadas poderán formar os equipos seleccionando aos seus atletas. Celebraranse fases comarcais, unha fase intercomarcal (sempre que o servizo provincial así o determine segundo o número de inscritos nesta modalidade), unha fase provincial, e unha fase autonómica.

Cada entidade deberá participar na súa zona correspondente, agás en casos excepcionais nos que a participación sexa tan escasa que, a petición das propias entidades, a Secretaría Xeral para o Deporte reorganice as propias zonas, previa proposta do servizo provincial correspondente.

7. INSCRICIÓNS

Será requisito imprescindible para tomar parte de calquera proba do programa Xogade, a mutualización do deportista a través da súa inscrición no equipo correspondente da súa entidade, na web xogade.xunta.es.

8. COMPOSICIÓN DOS EQUIPOS

Cada equipo estará formado por seis corredores/as, dos/as que puntuarán os/as catro (benxamín, alevín e infantil) ou os tres mellor clasificados/as ( na categoría cadete). Non se poderá completar un equipo con atletas de categorías inferiores.

9. CLASIFICACIÓNS

Estableceranse dúas clasificacións:

 Individual. Segundo a orde de entrada na meta.

Por equipos. A puntuación dos equipos resultará da suma dos puntos obtidos polos 4 (benxamín, alevín, infantil) ou 3 (cadete) mellor clasificados de cada equipo, e gañará o equipo que menos puntos sume. No caso de producirse un empate entre 2 ou máis equipos, resolverase a favor do equipo no que obtivera a mellor clasificación o último dos seus corredores que puntúe. Aqueles equipos que non cheguen á meta cos 4 ou, se é o caso, 3 atletas dos que puntúan, non puntuarán como equipo. Farase unha clasificación só cos atletas (6 máximo) dos equipos que entren na meta co mínimo esixido para clasificar.

Cada comité provincial organizará nas distintas comarcas ou zonas as probas previas necesarias en cada caso para obter os clasificados que competirán no campionato provincial.

Os compoñentes de cada equipo en cada unha das fases para as que se clasifiquen, non terán que ser necesariamente os mesmos.

Para o Campionato Provincial clasificaranse os 2 mellores equipos de cada fase zonal, así coma os 8 primeiros atletas clasificados a nivel individual que non estiveran incluídos nos equipos clasificados. En ningún caso se correrá o posto de invitado cos atletas que chegaran a partir do 8º clasificado.

Para o Campionato Galego (alevín, infantil e cadete) clasificaranse os 2 mellores equipos de cada fase provincial, así coma os 8 primeiros atletas clasificados individualmente que non estiveran incluídos nos equipos clasificados. En ningún caso se correrá o posto de invitado cos atletas que chegaran a partir do 8.ºclasificado.

En casos excepcionais, ou por interese da selección galega, a Secretaría Xeral para o Deporte poderá autorizar a participación de atletas a título individual que non participasen no campionato provincial, ou nunha fase comarcal, previa proposta razoada da FGA, e debidamente documentada.

-\* Na proba preparatoria, como en anos anteriores, establecerase únicamente unha clasificación individual.

10. DISTANCIAS APROXIMADAS A PERCORRER

|  |  |  |  |  |
| --- | --- | --- | --- | --- |
| CATEGORÍAS | LOCAL | ZONAL | PROVINCIAL | GALEGO |
| BENXAMÍN masculino e feminino | 500 m | 600 m | 700 m | ---------- |
| ALEVÍN feminino | 800 m | 1000 m | 1.200 m | 1.500 m |
| ALEVÍN masculino | 1000 m | 1.200 m | 1.600 m | 2.000 m |
| INFANTIL feminino | 1000 m | 1.200 m | 1.600 m | 2.000 m |
| INFANTIL masculino  | 1.200 m | 1.600 m | 2.000 m | 2.500 m |
| CADETE feminino | 1.200 m | 1.600 m | 2.000 m | 2.500 m |
| CADETE masculino | 2.500 m | 3.500 m | 4.000 m | 4.500 m |

11. CALENDARIO DE PROBAS

* 19 de decembro 2019. Proba preparatoria Vilalba
* 25 de xaneiro de 2020. Proba clasificatoria Vilalba
* 2 de febreiro de 2020. Campionato Provincial.
* 15 febreiro de 2020. Campionato Galego. Pontevedra.